recursal/SuperWikiNEXT-32B huggingface dataset:
A **teoloxía feminista** é un movemento que se atopa dentro dalgunhas relixións incluíndo o budismo, o cristianismo, o xudaísmo ou o islam, que reconsidera as tradicións, prácticas, escritos e teoloxías desas relixións dentro dunha perspectiva do feminismo.

Algún dos obxectivos da teoloxía feminista inclúen salientar o papel da muller no contexto relixioso, reintepretar a proposta relixiosa dominante patriarcal, avogar por unha interpretación teolóxica que faga fincapé no papel da muller na relixión na perspectiva feminista de examinar a imaxe da muller en textos sacros. Algunhas das metas de sectores menos ortodoxos dalgunhas relixións desexan aumentar o papel das mulleres entre os clérigos e autoridades relixiosas (ordenación de mulleres).

Eido de estudo
--------------

A teoloxía feminista abrague unha gran variedade de movementos e correntes de pensamento diferentes nas distintas tradicións relixiosas e culturas do mundo, xurdindo sempre como unha reflexión que reconsidere as tradicións, prácticas, escrituras, e as teoloxías das relixións dende unha perspectiva feminista.

Hai que diferenciar a teoloxía feminina da teoloxía feminista. A perspectiva feminina, a diferenza da feminista, non debe situarse de forma crítica ante ninguén. A perspectiva feminista presupón un posicionamento crítico para que parte dunha experiencia de contradición entre a propia vivencia e a fe ou tradición recibida. A perspectiva feminista presupón que mulleres e homes foron creados para estabelecer entre eles relacións libres e recíprocas, sen submisión nin dominio por parte de ninguén e por tanto sitúase de maneira crítica fronte ás estruturas de opresión patriarcais.

Notas
-----

1. 1 2  Forcades i Vila, Teresa (maio de 2007). *La teologia feminista a la historia* (en catalán). Barcelona: Fragmenta. ISBN 978-84-92416-07-3.

* Portal:Feminismo

|  |  |
| --- | --- |
| Control de autoridades | 
* Wd: Q1330520
* BNCF: 71488
* GEC: 0269664
* JSTOR: feminist-theology
* LCCN: sh88003717
* MAG: 2779555700
* NKC: ph120161

 |
Adam Raga no Campionato do mundo de trial de 2007.
O **trial** é unha disciplina deportiva motociclista fóra de asfalto, que consiste en superar tramos difíciles sen poñer os pés no chan. O seu nome orixinal en inglés é *Observed Trial* e naceu no Reino Unido a comezos do século XX, cando varios homes que residían no rural comezaron a circular en motocicleta por camiños rurais e campo a través. Trial significa "xuízo", "proba" ou "ensaio" en inglés, xa que a orixe deste deporte era ensaiar (tratar de superar) obstáculos naturais ou artificiais coa moto.

Aínda que o trial comezou a practicarse en motocicleta, pronto se engadiron os usuarios do sidecar dando lugar ao sidetrial, bastante popular no Reino Unido. A finais da década de 1970 comezou a practicarse o trial con outros tipos de vehículos, como bicicletas (bicitrial), coches 4x4 ou camións. Tamén xurdiu a modalidade "indoor" que se practica baixo teito, en polideportivos onde se instalan os obstáculos.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Trial Modificar a ligazón no Wikidata*** |

* Información de trial no sitio web da FIM *(en inglés)*
Teorema de Rolle
En matemáticas, o **teorema de Rolle**, afirma que dada unha función continua f nun intervalo fechado {\displaystyle [a,b]} e que sexa diferenciábel en {\displaystyle (a,b)}, se {\displaystyle f(a)=f(b)} entón existe algún punto c en {\displaystyle (a,b)} tal que {\displaystyle f'(c)=0.\,}

Noutras palabras, se unha curva ten un punto inicial e outro final á mesma altura, nalgún punto ten que existir unha tanxente horizontal. Nótese tamén que c será un máximo ou un mínimo e non ten porque ser único.

Historia
--------

Atribúese ao matemático indio Bhāskara II (1114–1185) o coñecemento deste teorema. En 1691, Michel Rolle publicou a primeira demostración formal coñecida. En 1834, o alemán Moritz Wilhelm Drobisch e o italiano Giusto Bellavitis en 1846 foron os primeiros en usar o nome de «teorema de Rolle».

Véxase tamén
------------

### Ligazóns externas

* Teoremas de Rolle e do valor medio *(en inglés)*

|  |  |
| --- | --- |
|  | Wikimedia Commons ten máis contidos multimedia na categoría:  ***Teorema de Rolle*** |

---

|  |  |
| --- | --- |
|  |  *Este artigo sobre matemáticas é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q193286
* EBID: ID
* MAG: 138512509

 |

1. ↑  R.C. Gupta, *Encyclopaedia of the History of Science, Technology, and Medicine in Non-Westen Cultures*, p. 156
2. ↑  Ver Florian Cajori's *A History of Mathematics*, p. 224 .
En xeometría, o **semieixe** ou **semieixo menor** (ou tamén **semi-eixo menor**) e o segmento de liña asociado con máis seccións cónicas (isto é, coas elipses e hipérboles). Un dos extremos do segmento é o centro da sección cónica, en ángulo recto co semieixo maior. É un dos eixes de simetría para a curva: na elipse, o máis curto; na hipérbole, o que non intersecta a hipérbole.

Na elipse
---------

 Na elipse: o eixo maior (verde), o semieixo maior *a*, o eixo menor (rosa) e o semieixo menor *b*.
O semieixo menor da elipse é unha metade do eixo menor, partindo do centro, medio e perpendicular á liña que vai do foco, ata o extremo da elipse (polo tanto equivale á metade do diámetro máis curto). O eixo menor é o segmento máis longo que vai perpendicular ao eixo maior.

Esta relacionado co semieixo maior a a través da excentricidade e e o semi-latus rectum l, desta forma:

{\displaystyle b=a{\sqrt {1-e^{2}}}\,\!}
{\displaystyle al=b^{2}\,\!}.
E para obter unha parábola dado que o límite dunha secuencia de elipses nun foco mantense fixa mentres que no outro foco se afasta arbitrariamente nunha dirección, mantendo *l* fixa. Entón *a* e *b* tenden ao infinito, *a* máis rápido que *b*.

Na hipérbole
------------

A lonxitude do semieixo menor da hipérbole é a distancia dende un extremo, ao longo da liña tanxente, a cada asíntota; sendo así na dirección y e b na ecuación da hipérbole:
{\displaystyle {\frac {\left(x-h\right)^{2}}{a^{2}}}-{\frac {\left(y-k\right)^{2}}{b^{2}}}=1}

Está relacionada co semieixo maior a través da excentricidade, de xeito que:

{\displaystyle b=a{\sqrt {e^{2}-1}}}
Nótese que na hipérbole *b* pode ser mai longa que *a*. O eixo conxugado da hipérbole vai na mesma dirección que o semieixo maior.

Véxase tamén
------------

### Outros artigos

* Semieixo maior
* Órbita
* Período orbital
* Inclinación orbital
* Excentricidade

### Ligazóns externas

* Ecuacións Arquivado 24 de outubro de 2018 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q1371512
* EBID: ID
* UAT: 1446

 |
A **segmentación semántica** consiste en dividir unha imaxe dixital en varias rexións (grupos de píxeles) chamados segmentos. Máis especificamente, a segmentación é un proceso de clasificación de píxeles que asigna unha categoría a cada píxel da imaxe analizada. 

O obxectivo da segmentación é localizar rexións significativas. A segmentación úsase tanto para localizar obxectos como para atopar os seus bordos dentro dunha imaxe. O resultado de segmentar unha imaxe é un conxunto de segmentos que cobren toda a imaxe sen superpoñerse. Pode representarse como unha imaxe de etiqueta (unha etiqueta por cada píxel) ou como un conxunto de contornos.

Exemplos de segmentación de obxectos

Aplicacións da segmentación semántica
-------------------------------------

Algunhas das aplicacións prácticas da segmentación de imaxes son:

* Visión artificial.

* Detección de obxectos (rostros, persoas, animais etc.).
* Sistemas de control de tráfico.
* Videovixilancia.

As aplicacións da segmentación semántica son moitas e son clave para o desenvolvemento da intelixencia artificial. De xeito que cada día hai novos usos na segmentación de obxectos como parte da visión artificial.

Notas
-----

1. ↑  "Segmentación semántica". *la.mathworks.com* (en castelán). Consultado o 2021-02-01.
2. ↑  Mullany, Lila (2020-10-01). "Computer Vision on the Edge". *Medium* (en inglés). Consultado o 2021-02-01.

Véxase tamén
------------

* Robótica

### Ligazóns externas

* Robotics, Machine Learning & Computer Vision Arquivado 04 de febreiro de 2021 en Wayback Machine.

* Understanding semantic segmentation

|  |  |
| --- | --- |
| Control de autoridades | 
* Wd: Q56933
* MAG: 124504099

 |
Ilustración do sándwich β da tenascina C (entrada de PDB: 1TEN).
O **sándwich β** é un tipo de dominio proteico que consta de 80 a 350 aminoácidos que é común nas proteínas. Estes dominios están caracterizados por ter dúas follas β opostas antiparalelas. O número de febras que se encontra neses dominios pode diferir dunha proteína a outra. Os dominios de sándwich β son subdivididos en diferentes pregamentos. O pregamento de tipo inmunoglobulina que se encontra en anticorpos (pregamento Ig) consta dun sándwich de 7 e 9 febras β antiparalelas dispostas formando dúas follas β cunha topoloxía de motivo greca. A topoloxía de greca tamén se encontra na transtiretina humana. A topoloxía pregamento *jelly roll* (~biscoito enrolado) encóntrase en proteínas que se unen a carbohidratos como a concanavalina A e varias lectinas, no dominio de unión ao coláxeno da adhesina de *Staphylococcus aureus* e en módulos que se unen á fibronectina, como se encontran na tenascina (terceira repetición de fibronectina tipo III). 
O dominio de lectina de tipo L é unha variación do pregamento *jelly roll*. O dominio C2 na súa versión típica (PKC-C2) é un sándwich β composto por 8 febras β.

Notas
-----

1. ↑  Definicións no *Dicionario da Real Academia Galega* e no Portal das Palabras para *sándwich*.
2. ↑  Kister, A. E.; Fokas, A. S.; Papatheodorou, T. S.; Gelfand, I. M. (2006). "Strict rules determine arrangements of strands in sandwich proteins". *PNAS* **103** (11): 4107–4110. PMC 1449654. PMID 16537492. doi:10.1073/pnas.0510747103.

|  |  |
| --- | --- |
| Control de autoridades | 
* Wd: Q18357771
* MAG: 2778859645

 |
Nazarenos en Xerez da Fronteira.
A **Semana Santa en Andalucía** é a conmemoración anual cristiá da Paixón, Morte e Resurrección de Xesús de Nazaret e unha das expresións máis xenuínas do sentir cristián andaluz. Supón un fenómeno de carácter sociocultural, turístico e económico de grande importancia na comunidade, de grande arraigamento entre os seus habitantes, quen participan masivamente nela, dando lugar aos máis diversos enfoques, desde a máis estrita ortodoxia, até unha visión soamente cultural.

A través dos desfiles procesionais que se realizan en centenares de pobos e cidades, organizados polas confrarías, sácanse á rúa pasos con imaxes ou grupos escultóricos, en ocasións de gran valor histórico-artístico, representando escenas da Paixón, Morte e Resurrección. Estes van acompañados dun importante cortexo de penitentes ou nazarenos, vestindo o hábito da confraría, portando cirios ou cruces, ademais de farois, estandartes, así como mulleres de "mantilla" e acompañamento musical.

Están catalogadas a Semana Santa de Málaga (1980), Granada (2009) e Sevilla (1980), de interese turístico internacional, e de interese turístico nacional e rexional a celebración da Semana Santa en decenas de municipios andaluces como a de Xerez da Fronteira desde 1993, esta tamén de interese turístico internacional, así como 13 festas relacionadas coa Semana Santa de municipios repartidos por toda a xeografía andaluza. Ademais, o 17 de xullo de 2006 o goberno andaluz declarou de forma xeral á Semana Santa de Andalucía como festa de interese turístico de Andalucía debido ao fenómeno cultural que desempeña con características comúns e unitarias que a singularizan respecto doutras e por ser un importante elemento dinamizador da actividade turística de Andalucía.

Notas
-----

1. ↑
2. ↑  Consellería de Turismo, Comercio e Deporte (4-8-2006). *Orden de 17 de julio de 2006, por la que se declara Fiesta de Interés Turístico a la Semana Santa de Andalucía*. BOJA, n.º 150/2006.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Semana Santa en Andalucía***  |

### Ligazóns externas

* Guía Semana Santa Andalucía
* Rituais da Semana Santa andaluza. Atlas do Patrimonio Inmaterial de Andalucía. IAPH
* Modos de expresión da Semana Santa andaluza. Atlas do Patrimonio Inmaterial de Andalucía. IAPH
* Oficios da Semana Santa andaluza. Atlas do Patrimonio Inmaterial de Andalucía. IAPH
* Alimentación da Semana Santa andaluza. Atlas do Patrimonio Inmaterial de Andalucía. IAPH
* Bibliografía sobre a Semana Santa en Andalucía. IAPH
***Tago Mago*** é o terceiro álbum de estudio da banda alemá de rock experimental Can, editado orixinalmente como dobre LP en febreiro de 1971 a través do selo United Artists. Trátase do segundo traballo do grupo e o primeiro con Kenji "Damo" Suzuki despois de que o seu anterior vocalista, Malcolm Mooney, deixase a banda en 1970 tras ter unha crise nerviosa.

*Tago Mago* foi descrita como a gravación máis extrema de Can en termos de son e estrutura. O álbum recibiu a aclamación da crítica dende a súa publicación e foi citado como influencia por varios artistas.

Listaxe de cancións
-------------------

Tódolos temas escritos e compostos por Holger Czukay, Michael Karoli, Jaki Liebezeit, Irmin Schmidt e Damo Suzuki. 

| Cara 1 |
| --- |
| N.º | Título | Duración |
| 1. | "Paperhouse"   | 7:28 |
| 2. | "Mushroom"   | 4:03 |
| 3. | "Oh Yeah"   | 7:23 |

| Cara 2 |
| --- |
| N.º | Título | Duración |
| 1. | "Halleluhwah"   | 18:32 |

| Cara 3 |
| --- |
| N.º | Título | Duración |
| 1. | "Aumgn"   | 17:37 |

| Cara 4 |
| --- |
| N.º | Título | Duración |
| 1. | "Peking O"   | 11:37 |
| 2. | "Bring Me Coffee or Tea"   | 6:47 |
| 73:27 |

|  |  |
| --- | --- |
| Control de autoridades | 
* Wd: Q929039
* Discogs: 11512
* MusicBrainz: ID

 |
A **edición 1996 do torneo das Tres Nacións** de rugby foi a edición inaugural do torneo no que se enfrontan as mellores seleccións de rugby do Hemisferio Sur. Estas selección son: Nova Zelandia, Suráfrica e Australia.

Formato
-------

Nesta edición xogáronse 6 partidos. Cada equipo xogou 2 partidos na casa e outros 2 fóra, un con cada equipo restante. O encontro que abriu este novo torneo do Tri Nations foi o Nova Zelandia - Australia que se disputou o 6 de xullo de 1996 no Athletic Park de Wellington e que rematou cun resultado de 43-6 a favor dos locais. O derradeiro partido da primeira edición foi o Suráfrica - Nova Zelandia celebrado o 10 de agosto do mesmo ano no Newlands Stadium de Cidade do Cabo. O resultado deste último encontro foi 18-29 a favor dos All Blacks.

Clasificación e resultados
--------------------------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| 

|  |
| --- |
| **Tri Nations 1996** |

 |
| Pos. | Equipo | Puntos | Xog | Gañ | Emp | Per | Bonus+ | Bonus- |
| 1 |  Nova Zelandia | **17** | 4 | 4 | 0 | 0 | 1 | 0 |
| 2 |  Suráfrica | **6** | 4 | 1 | 0 | 3 | 0 | 2 |
| 3 |  Australia | **6** | 4 | 1 | 0 | 3 | 0 | 2 |
| * Máximo anotador: Andrew Mehrtens - 69 puntos.
* Máis ensaios: Justin Marshall - 2 ensaios
 |

 | 

| Xornada | Data | Local | Resultado | Visitante |
| --- | --- | --- | --- | --- |
| **1** | 6 xullo | **Nova Zelandia**  | **43 - 6** |  **Australia** |
| **2** | 13 de xullo | **Australia**  | **21 - 16** |  **Suráfrica** |
| **3** | 20 xullo | **Nova Zelandia**  | **15 - 11** |  **Suráfrica** |
| **4** | 27 xullo | **Australia**  | **25 - 32** |  **Nova Zelandia** |
| **5** | 3 agosto | **Suráfrica**  | **25 - 19** |  **Australia** |
| **6** | 10 agosto | **Suráfrica**  | **18 - 29** |  **Nova Zelandia** |

 |

**O campión da edición 1996 do Tri Nations foi a Selección de rugby de Nova Zelandia  .**

Véxase tamén
------------

### Outros artigos

* Torneo das Cinco Nacións 1966

| * v
* c
* e
The Rugby Championship |
| --- |
| Equipos | Arxentina ·  Australia ·  Nova Zelandia ·  Suráfrica |
| Tri Nations | 1996 ·  1997 ·  1998 ·  1999 ·  2000 ·  2001 ·  2002 ·  2003 ·  2004 ·  2005 ·  2006 ·  2007 ·  2008 ·  2009 ·  2010 ·  2011 ·  2020 |
| Rugby Championship | 2012 ·  2013 ·  2014 ·  2015 · 2016 · 2017 · 2018 · 2019 · 2021 |
**Şivan Perwer**, nado o 23 de setembro de 1955 é un cantante, poeta e intérprete de saz kurdo. Trátase dun dos artistas kurdos máis coñecidos.

Traxectoria
-----------

Fillo de músicos, Şivan fíxose famoso, cando era un estudante de matemáticas, durante as protestas kurdas contra o réxime iraquí que se realizaron na Universidade de Ancara en 1972, ao acudir milleiros de persoas súas actuacións en directo. En 1976 temendo pola súa vida e a da súa familia exiliouse en Alemaña e alí gravou o seu primeiro álbum de cancións tradicionais kurdas. Durante moitos anos as súas cancións estiveron prohibidas en Iraq, Irán e Turquía por estar en kurdo, malia iso, a pesar do risco de acabar na cadea ou executado, as casetes coa súa música pasaban de man en man por todo o Kurdistán. Mesmo hoxe en Turquía só están permitidas as súas cancións de amor.

Véxase tamén
------------

### Ligazóns externas

* Páxina oficial de Şivan Perwer

|  |  |
| --- | --- |
| Control de autoridades | 
* Wd: Q390602
* WorldCat
* VIAF: 17195844
* BNF: 139233452
* Discogs: 1666259
* Europeana: ID
* FAST: 303687
* GND: 119374196
* IMDb: nm2694962
* ISNI: 0000 0001 1488 2890
* LCCN: n92048592
* MusicBrainz: ID
* SELIBR: 207296
* Songkick: 162526
* SUDOC: 236050486

 |
**Tadeusz Friedrich**, nado en Nowy Sącz o 7 de xullo de 1903 e finado en Cracovia o 10 de outubro de 1976, foi un tirador de esgrima polaco, gañador de dúas medallas olímpicas.

Traxectoria
-----------

Estudou dereito en Lviv, foi un dos mellores esgrimistas polacos de entreguerras, gañou nove compionatos nacionais. Participou nos Xogos Olímpicos de 1924 como substituto. Nos Xogos Olímpicos de 1928 logrou a medalla de bronce en sabre por equipos, repetindo nos Xogos Olímpicos de 1932 a mesma medalla na mesma proba. Casado coa atleta Felicja Schabińska, durante a segunda guerra mundial tomou parte na Insurrección de Varsovia. Despois da guerra foi un dos membros que recompuxeron a Federación Polaca de Esgrima en 1945 e foi adestrador do Krakowski Klub Szermierzy

Véxase tamén
------------

### Ligazóns externas

* Pérfil de Tadeusz Friedrich na web do Comité Olímpico Polaco *(en polaco)*

|  |  |
| --- | --- |
| Control de autoridades | 
* Wd: Q2359831
* WorldCat
* VIAF: 315535822
* Sports Reference: tadeusz-friedrich-1

 |
Coordenadas: 37°23′01″N 6°00′19″O﻿ / ﻿37.38361, -6.00528

Situación do distrito de Triana na cidade de Sevilla.
**Triana** é un barrio da cidade de Sevilla, en España, e un dos once distritos en que está dividida para efectos administrativos a cidade.

Está situado no oeste do municipio. Limita ao sur co distrito de Los Remedios; ao leste, cos distritos Casco Antiguo e Macarena; ao norte, co distrito Norte e o municipio de Santiponce; e ao oeste, cos municipios de Camas, Tomares e San Juan de Aznalfarache.

Triana toma o seu nome do antigo barrio tradicional homónimo, situado xunto ao río Guadalquivir, á outra beira do núcleo histórico. O distrito inclúe a Illa da Cartuja, que está administrativamente dentro do barrio de Triana Oeste.

Barrios
-------

* Barrio León
* El Tardón-El Carmen
* Triana Casco Antiguo
* Triana Este
* Triana Oeste

O Guadalquivir ao seu paso polo barrio de Triana (ao fondo).

| * v
* c
* e
Distritos de Sevilla |
| --- |
| 
* Bellavista-La Palmera
* Casco Antiguo
* Cerro-Amate
* Este-Alcosa-Torreblanca
* Los Remedios
* Macarena
* Nervión
* Norte
* San Pablo-Santa Justa
* Sur
* Triana

 |  |

|  |  |
| --- | --- |
| Control de autoridades | 
* Wd: Q957828
* WorldCat
* VIAF: 143108152
* GEC: 0067568
* GeoNames: 7603031
* LCCN: n83183248

 |
O **Servette FC**, é un club de fútbol da cidade suíza de Xenebra. Fundouse en 1890 como o "Football Club de la Servette" (sendo a Servette o barrio da cidade xenebrina onde o conxunto granate disputaba os seus partidos), é o segundo club máis laureado do fútbol helvético.

Actualmente disputa os seus encontros no **Stade de Genève** desde o 2003, ano no que abandonou o seu vello e histórico Stade des Charmilles, no mencionado barrio da Servette, para trasladarse a este novo estadio construído con motivo da celebración, no verán de 2008, da Eurocopa.

O conxunto granate compite nestes momentos na segunda división do fútbol suízo, a **Challenge League**, tras caer na bancarrota no ano 2004 e retomar a competición na **1ère Ligue**, liga de afeccionados.

Uniforme
--------

* **Uniforme títular**: Camiseta, pantalón e medias granates con reberetes laranxas.
* **Uniforme alternativo**: Camiseta, pantalón e medias brancas.

Palmarés
--------

### Torneos nacionais

* **Super Liga suíza (17):** 1907, 1918, 1922, 1925, 1926, 1930, 1933, 1934, 1940, 1946, 1950, 1961, 1962, 1979, 1985, 1994, 1999, 2006.
* **Copa de Suíza (7):** 1928, 1949, 1971, 1978, 1979, 1984, 2001.
* **Copa da Liga suíza (3):** 1977, 1979, 1980.

Ligazóns externas
-----------------

* Páxina oficial do club

|  |  |
| --- | --- |
| Control de autoridades | 
* Wd: Q219235
* WorldCat
* VIAF: 151848437

 |
**Sausatatar** (Saukshatr = fillo do bo gobernante) foi rei de Mitanni sobre a metade do século –XV, suposto sucesor de Parsatatar. Saqueou Asur nalgún momento non ben identificado (talvez sobre -1440) e capturou as portas de prata e ouro do palacio real, que se levou a Washukanni (segundo explica un tratado posterior entre o hitita Suppiluliumas I e o rei Mattiwaza). Despois do saqueo, Asiria quedou baixo reis nativos, pero tivo que pagar imposto ata o tempo de Assuruballit I (sobre a metade do século –XIV). Con Exipto mantivéronse boas relacións.

Arrapha (Arrapkha), Iamkhad e Nuzi serían anexionadas ao reino de Mitanni probabelmente durante o seu reinado. O palacio do gobernador de Arrapha (un príncipe hurrita) foi escavado no século XX.

O selo do rei mostra heroes e xenios alados combatendo contra leóns e outros animais e un sol con ás. O estilo de moitas figuras distribuídas por todo o espazo hábil é típico dos selos hurritas. Un selo posterior, atopado en Alalakh, mostra un estilo máis acadio.

Sucedeuno Artatama I.

| * v
* c
* e
Reis de Mitanni |
| --- |
| 
* Kirta
* Shuttarna I
* Parsatatar
* Sausatatar
* Artatama I
* Shuttarna II
* Artashumara
* Tushratta
* Artatama II
* Shuttarna III
* Shattiwaza
* Shattuara I
* Wasashatta
* Shattuara II

 |
A **Sociedad Deportiva Ejea** é un club de fútbol español da localidade aragonesa de Ejea de los Caballeros, na provincia de Zaragoza. Fundouse en 1927 e compite na Segunda División B de España.

Historia
--------

O equipo foi fundado en 1927. Xogou en categorías rexionais ata que en 1956 ascendeu a Terceira División, chegando a ser campión en 1958 e disputando a fase de ascenso á Segunda División ante a Real Unión de Irún. Durante a década dos 70 enfrontouse no campionato ligueiro a equipos do talle de Real Valladolid, Salamanca, Osasuna, Tenerife, Getafe, Deportivo Alavés, Eibar ou Numancia.

Ao final da tempada 2017-18 logra o ascenso a Segunda División B ante o Cádiz B, eliminando ao Rayo Vallecano B e ao Tenerife B nas dúas primeiras roldas.

Estadio
-------

Desde agosto de 2010, a Sociedad Deportiva Ejea disputa os seus partidos como local no **Estadio Municipal de Ejea**, con capacidade para 2.249 espectadores sentados, dos cales 1305 áchanse baixo tribuna cuberta. O terreo ten unhas dimensións de 102 x 66 metros e é de céspede artificial.

Anteriormente xogaba os seus partidos no Estadio de Luchán, campo inaugurado o 8 de decembro de 1959 cun encontro entre a Sociedad Deportiva Ejea e o Real Zaragoza.

Datos do club
-------------

* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 1 (Incluída a 2018/19)
* **Tempadas en 3ª**: 44

Palmarés
--------

### Torneos nacionais

* **Terceira División de España (3)**: 1957-58, 2007-08 e 2011-12

### Torneos rexionais

* **Rexional Preferente de Aragón (5)**: 1969-70, 1971-72, 1978-79, 1983-84 e 2005-06
* Subcampión da Rexional Preferente (3): 1994-95, 1999-00 e 2003-04

### Torneos amigables

* **Copa Primavera de Aragón (1)**: 1959
* Subcampión do Campionato de Aragón de Afeccionados (1): 1957

Véxase tamén
------------

### Ligazóns externas

* Páxina oficial do club Arquivado 29 de agosto de 2018 en Wayback Machine.

| * v
* c
* e
Segunda División RFEF - Grupo 3 · 2021-22 |
| --- |
| Andratx · Badalona · Brea · Cerdanyola del Vallès · Ebro · Ejea · Espanyol B · Europa · Formentera · Huesca B · Ibiza Islas Pitiusas · Lleida Esportiu · Numancia · Peña Deportiva · Prat · Tarazona · Terrassa · Teruel |
**Social Distortion** é unha banda estadounidense de punk rock formada en 1978 en Fullerton (California). A día de hoxe o grupo está composto por Mike Ness (voces e guitarra), Jonny Wickersham (guitarra e coros), Brent Harding (baixo e coros), David Hidalgo, Jr. (batería) e David Kalish (teclados).

Social Distortion estivo en hiato a mediados da década dos 80 debido á adición ás drogas de Ness, o líder da banda, e a problemas coa lei que deron lugar a períodos prolongados en varios centros de rehabilitación durante dous anos. Dende o seu nacemento, a formación do grupo pasou por cambios, con varios membros entrando e saíndo da banda e sendo Ness o seu único membro constante. Despois de catro décadas de actuacións Social Distortion continua xirando e gravando música.

Ata a data Social Distortion leva publicados sete álbums de estudio, dous recompilatorios, un álbum ao vivo e dous DVDs. O grupo editou dous álbums, *Mommy's Little Monster* (1983) e *Prison Bound* (1988), antes de asinar un contrato por tres discos con Epic Records en 1989. Social Distortion chegou á fama co seu terceiro traballo, *Social Distortion* (1990), no cal estaban os seus exitosos sinxelos "Ball and Chain", "Story of My Life", e a versión de Johnny Cash "Ring of Fire", e que foi certificado ouro pola RIAA. Moitos dos seus álbums posteriores, como o seu segundo disco de ouro, *Somewhere Between Heaven and Hell* (1992), tamén foron ben recibidos. Social Distortion é unha das bandas de punk rock con máis vendas de discos de todos os tempos con máis de tres millóns de unidades vendidas en todo o mundo.

Discografía
-----------

| Álbum | Ano | Selo |
| --- | --- | --- |
| *Mommy's Little Monster* | 1983 | 13th Floor Records, Triple X Records |
| *Prison Bound* | 1988 | Restless Records |
| *Social Distortion* | 1990 | Epic Records |
| *Somewhere Between Heaven and Hell* | 1992 | Epic Records |
| *White Light, White Heat, White Trash* | 1996 | Epic Records |
| *Sex, Love and Rock 'n' Roll* | 2004 | Time Bomb Recordings |
| *Hard Times and Nursery Rhymes* | 2011 | Epitaph Records |

Notas
-----

1. ↑  Social Distortion (ed.). "A brief history of Social Distortion". Archived from the original on 19 de outubro de 2009. Consultado o 3 de maio de 2017.
2. ↑  RIAA (ed.). "Gold & platinum - *Social Distortion*". Consultado o 3 de maio de 2017.
3. ↑  RIAA (ed.). "Gold & platinum - *Somewhere Between Heaven and Hell*". Consultado o 3 de maio de 2017.
4. ↑  Stereoboard (ed.). "Bad Religion Announce Shows In Manchester And London". Consultado o 3 de maio de 2017.

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q976882
* WorldCat
* VIAF: 154935246
* AllMusic: mn0000038302
* BNF: 13949133c
* Discogs: 255058
* IMDb: nm1454302
* ISNI: 0000 0001 2364 6128
* LCCN: n91120067
* MusicBrainz: ID
* NKC: xx0066966
* Songkick: 38906

 |
**Tribalistas** é un trío musical e supergrupo brasileiro de música popular brasileira composto por Arnaldo Antunes, Carlinhos Brown e Marisa Monte. Lanzaron o seu primeiro álbum homónimo no Brasil en 2002 co selo *Phonomotor Records* e con distribución nacional e internacional da *EMI*. O álbum vendeu máis de 1,5 millóns de copias soamente no Brasil. En total, o álbum vendeu máis de 2,1 millóns de copias. Após 15 anos sem unha reunión, o trío anunciou o seu segundo álbum, lanzado o 25 de agosto de 2017.

Recibiu cinco nomeamentos para o Grammy Latino no 2003, gañando un. Algunhas pistas do CD/DVD foron remasterizadas e tiveron moito éxito en Europa.

O trío raramente se presentou xunto e non fixeron grandes xuras, agás tres excepcións: Grammy Latino, no DVD Ao Vivo no Estúdio, de Arnaldo Antunes, e a terceira aberta ó público no *Sarau do Brown*. Marisa Monte é a única que cantou varias cancións do grupo na xira mundial "*Universo Particular*" e na xira polo Brasil "*Verdade, Uma Ilusão*".

Notas
-----

1. ↑  "Carlinhos Brown convida Marisa Monte e Arnaldo Antunes para seu sarau, mas avisa que não será ...". *O Globo* (en portugués). 2008-01-18. [*Ligazón morta*]

Véxase tamén
------------

### Ligazóns externas

* Páxina oficial *(en portugués)*

|  |  |
| --- | --- |
| Control de autoridades | 
* Wd: Q1779630
* WorldCat
* VIAF: 127467378
* Discogs: 274376
* GND: 10334006-3
* ISNI: 0000 0001 0658 7517
* MusicBrainz: ID

 |
Na elipse: o eixo maior (verde), o semieixo maior *a*, o eixo menor (rosa) e o semieixo menor *b*.
En matemáticas, o **semieixe** ou **semieixo maior** (tamén chamado **semieixo maior** ou **eixo semimaior**) dunha elipse é a metade do diámetro máis longo; o seu símbolo é *a*. En astronomía, é a distancia media dun obxecto que orbita ao redor doutro.

O semieixe maior é unha das características máis importantes dunha órbita, xunto co seu período orbital. Pode ser matematicamente probado que para un corpo orbitando, o semieixe maior representa a distancia media do corpo á fonte central gravitacional. Para os obxectos do Sistema Solar, o semieixe maior está relacionado co período da órbita pola terceira lei de Kepler, orixinalmente descrita como:

{\displaystyle P^{2}=ka^{3}}
onde *P* é o período medido en anos, *a* é o semieixe maior medido en unidades astronómicas e *k*, unha constante de proporcionalidade.

Esta fórmula foi modificada por Newton ao desenvolver a súa teoría gravitatoria, expresándoa como:

{\displaystyle P^{2}={\frac {4\pi ^{2}}{G(M+m)}}a^{3}}
onde *G* é a constante da gravitación universal, *M* é a masa do corpo central e *m* é a masa do corpo orbitando.

Véxase tamén
------------

### Outros artigos

* Semieixo menor
* Órbita
* Período orbital
* Inclinación orbital
* Excentricidade

|  |  |
| --- | --- |
| Control de autoridades | 
* Wd: Q171594
* EBID: ID
* JSTOR: semimajor-axis

 |
A hemoglobina é un exemplo de proteína tetrámera (de catro subunidades). As subunidades **α** e **β** están coloreadas de vermello e azul.
Un **tetrámero** (de tetra, "catro" + *-mer*, "partes") é un oligómero formado por catro monómeros ou por catro subunidades proteicas. A propiedade asociada denomínase *tetramería*.

En bioquímica, son tetrámeras as moléculas formadas por catro subunidades, que poden ser iguais (nese caso é un **homotetrámero**), por exemplo a proteína concanavalina A, ou diferentes (nese caso é un **heterotetrámero**), por exemplo a proteína hemoglobina. A hemoglobina ten 4 subunidades, iguais dúas a dúas, aínda que todas moi parecidas. As inmunoglobulinas teñen tamén catro subunidades iguais dúas a dúas, pero moi diferentes. As diferentes subunidades dun tetrámero poden ter cada unha a súa propia actividade, como a unión á biotina nos tetrámeros de avidina, ou ter unha propiedade biolóxica común, como a unión alostérica do oxíxeno na hemoglobina.

Notas
-----

1. ↑  "GO term: protein homotetramerization". YeastGenome. Arquivado dende o orixinal o 27 de setembro de 2011. Consultado o 22 febreiro 2012.
2. ↑  "GO term: protein heterotetramerization". YeastGenome. Arquivado dende o orixinal o 27 de setembro de 2011. Consultado o 22 febreiro 2012.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Tetrámero*** |

* Proteína tetrámera
* Tetramería (botánica), en plantas con catro compoñentes nos verticilos
* *Tetramerium*, un xénero de plantas acantáceas
* Tetra, prefixo que significa "catro"
* -mer, sufixo que significa "unidade"

|  |  |
| --- | --- |
| Control de autoridades | 
* Wd: Q53832
* EBID: ID
* MAG: 2778886173

 |
**Sybilla Masters**, finada en 1720, foi a primeira muller que coñecemos como inventora (adiantándose oitenta anos á segunda inventora norteamericana)[], así como a primeira persoa das colonias inglesas en norteamérica en patentar. O seu nacemento, data e lugar, son descoñecidos.

Traxectoria
-----------

Nas colonias norteamericanas comíase fariña de millo, que as mulleres moían entre dúas pedras grandes, levando unha gran cantidade de traballo. Sybilla observou ás mulleres nativas, que machacaban o millo con paus cun bo rendemento, a raíz do que inventou un muíño que usaba martelos e do que se obtiña fariña limpa, o que permitiu ver o resultado dende unha nova perspectiva, ó que chamou "Arroz Tuscarora". Partiu da colonia a Inglaterra en 1712 para patentar o invento, pero tivo que esperar ó 1715 para que o rei lle concedera a patente para ó nome do seu marido Thomas Masters, que, legalmente pasou a ser o inventor, pero sempre mantivo a autoría da súa muller. Sybilla volveu a América no 1716, despois dunha segunda patente: era hábil coas súas mans; traballaba con follas de palma e palla, e discorreu un xeito de entretecelas, o que usou para facer sombreiros, poñendo unha tenda en Londres para a venda de sombreiros e bonetes feitos dese xeito mentres esperaba a concesión de patentes (que daquela non seguía unhas normas burocráticas como na actualidade). Á volta a América, Thomas Masters construíu un muíño coa súa idea para exportar a Inglaterra a nova fariña, pero así como o muíño traballou ben, o novo sabor non tivo mercado.

Notas
-----

1. ↑  Samuel, Charlie (2003). *Inventors and inventions in colonial America*. New York: PowerKids Press. ISBN 978-0-8239-6601-1. OCLC 49531500.
2. ↑  Ogilvie, Marilyn; Harvey, Joy (2003-12-16). *The Biographical Dictionary of Women in Science*. Routledge. ISBN 978-1-135-96343-9.

Véxase tamén
------------

### Bibliografía

* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. ISBN 978-84-16890-97-2.
* Palacios, Mercedes (2020). *Visionarias. Inventoras desconocidas.* Ed. Bridge. ISBN: 9788416670888.

### Outros artigos

* *A ciencia ten nome de muller* (en Wikibooks)
**A tiranía dos Trinta** (en grego οἱ Τριάκοντα, *hoi Triakonta*) foi un goberno oligárquico de Atenas composto por trinta maxistrados chamados tiranos, que sucedeu á democracia ateniense ao final da guerra do Peloponeso, durante menos dun ano, no ano 404 a. C.

Historia
--------

Pausanias conta que os Trinta destruíron a muralla de Atenas que fora construída por Temístocles, tras a retirada dos persas. A destrución das murallas foi unha das condicións impostas polos éforos de Esparta para a rendición de Atenas; quen negociou a rendición e convenceu aos atenienses que era Terámenes, fillo de Hagno. Estes muros foron reconstruídos por Conon despois da batalla naval de Cnido.
Segundo Plutarco, os aliados de Lisandro e Esparta destruíron as murallas e queimaron as trirremes de Atenas, establecendo trinta tiranos en Atenas e dez tiranos no Pireo, colocando unha guarnición espartana na acrópole, comandada por *Calibio*.

Cando os atenienses atacaron aos Trinta, Lisandro resolveu retomar Atenas, pero os reis de Esparta (o réxime de Esparta era unha diarquía), envexosos de Lisandro porque tiña que capturar Atenas dúas veces, decidiron que un deles iría; o elixido foi Pausanias, quen disuadiu aos atenienses de sublevarse. Pouco despois, os atenienses subleváronse de novo e Pausanias foi censurado, mentres que Lisandro foi eloxiado en Esparta.

Segundo o xeógrafo Pausanias, Trasíbulo derrotou aos Trinta Tiranos, levando un exército inicial de sesenta homes de Tebas e, tras a vitoria, provocou a reconciliación dos atenienses, que estaban divididos en varias faccións. Foi para opoñerse a Trasíbulo que Pausanias, rei de Esparta e neto do xeneral Pausanias que gañou a batalla de Platea, invadiu a Ática, pero volveu a Esparta, porque non quería axudar ao despotismo dos homes sen carácter.

Notas
-----

1. 1 2  Pausanias & 1.2.2.
2. ↑  Plutarco & 14.4.
3. ↑  Plutarco & 14.5.
4. ↑  Plutarco & 15.4.
5. ↑  Plutarco & 14.6.
6. ↑  Plutarco & 21.2.
7. ↑  Plutarco & 21.3.
8. ↑  Plutarco & 21.4.
9. ↑  Pausanias & 1.29.3.
10. ↑  Pausanias & 3.5.1.

Véxase tamén
------------

### Bibliografía

* Pausanias: *Ἑλλάδος περιήγησις*
* Plutarco de Queronea: *Bioi parallēlloi*. "Alexandre e Xulio César".

* Portal:Grecia antiga

|  |  |
| --- | --- |
| Control de autoridades | 
* Wd: Q643488
* BNF: 119660774
* EBID: ID
* GND: 4482067-7
* LCCN: sh85009122
* Treccani: trenta-tiranni

 |
Sueste Asiático
O **Sueste Asiático** é unha subrexión de Asia que comprende gran variedade de países cunha certa unidade cultural e histórica. Está situada entre os paralelos 90 e 130 aproximadamente, e entre os meridianos 30 e 17.

Características
---------------

O nome non se comezou a empregar ata o século XX. Comprende dúas rexións xeográficas diferenciadas, Indochina e Insulindia, divididas en 11 estados que cobren unha superficie aproximada de 11.000.000 km² no que viven 550.000.000 persoas.

En total, a superficie do Sueste Asiático ascende a uns 4.000.000 km². No ano 2004 máis de 593 millóns de persoas habitaban na rexión, a sexta parte (114 millóns) na illa de Xava (Indonesia), unha das illas máis poboadas do mundo.

Historia
--------

O principal feito histórico que determinou a vida da rexión foi indubidablemente que se atopa situada entre os dous xigantes asiáticos: a China e a India. Deles houbo influencias de tipo cultural, lingüístico, relixioso e político que aínda subsisten. A rexión é tamén zona de encontro de dous grupos humanos que se mesturaron pacificamente co pasar do tempo: o tipo malaio que vén do sur e das illas, co tipo asiático do leste que vén do norte.

Cara ao século I toda a rexión recibiu unha forte inmigración dos pobos da India, especialmente do norte e da casta dos brahmanas. Tales pobos trouxeron consigo o hinduísmo e moldearon as linguas primitivas con grandes achegas do sánscrito. O hinduísmo perdurou na rexión ata o século XV, cando na península Indochinesa se introduciu o budismo de Theravada desde Sri Lanca e nas illas comezou a introdución do islam. Os séculos XVII e XVIII viron tamén a chegada do colonialismo. O único país que o puido evitar, grazas ás políticas de modernización do seu monarca, foi Tailandia (antiga Siam).

Da herdanza hinduísta é testemuña a illa de Balí, que formando parte do meirande país musulmán do mundo (Indonesia), a súa relixión maioritaria é aínda o hinduísmo.

Países
------

* Brunei
* Camboxa
* Filipinas
* Indonesia
* Laos
* Malaisia
* Myanmar
* Timor Leste
* Singapur
* Tailandia
* Vietnam

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sueste asiático Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q11708
* WorldCat
* VIAF: 316430153
* EBID: ID
* GeoNames: 7729896
* GND: 4058448-3
* MAG: 2909596139
* NDL: 00573262
* NKC: ge128682
* TGN: 7016821

 |

|  |  |
| --- | --- |
| Identificadores | 
* MeSH: D001210
* MeSH: Z01.252.145

 |
Coordenadas: 65°09′N 13°36′O﻿ / ﻿65.15, -13.6 e Coordenadas: 65°15′00″N 14°01′00″O﻿ / ﻿65.25, -14.016666666667{{#coordinates:}}: Non pode haber máis dunha etiqueta primaria por páxina

Seyðisfjörður, salto de auga. Maio 2014.
**Seyðisfjörður** é unha vila situada en Islandia. Ten aproximadamente uns 663 habitantes censados.

Está emprazada nos fiordes da costa oriental islandesa, a 27 km de Egilsstaðir. Popular polas súas coridas edificacións, tres cadeas montañosas flanquean a vila e cobren os arredores con multitude de saltos de auga que caen desde o rìo Fjardara. Considerada como unha vila estudantil, contén unha comunidade internacional resaltábel de artistas, músicos e artesáns.

Clima
-----

Ten un clima considerado de tundra. Frío durante a maior parte do ano, a media aproxímase aos 3.4 °C. Nun ano a chuvia media é de 1267 mm.

Historia
--------

A vila, seguindo o patrón xeral no país, atopa as súas orixes en asentamentos comerciais daneses durante o século XIX. A peculiaridade na historia de Seyðisfjörður atópase na chegada de pescadores noruegueses entre 1870-1900. Os noruegueses construíron abundantes almacéns de peixe ao estilo do seu país, o que disparou a actividade da pequena comunidade nos anos vindeiros.

Galería de imaxes
-----------------

* Saltos de auga na turística estrada de montaña a Seyðisfjörður

Notas
-----

1. ↑  Habitantes de Seyðisfjörður revisado en Abril 2018 *(en inglés)*.
2. ↑  Seyðisfjörður Arquivado 31 de marzo de 2018 en Wayback Machine. *(en inglés)*.
3. ↑  Seyðisfjörður *(en inglés)*.

|  |  |
| --- | --- |
| Control de autoridades | 
* Wd: Q623557
* WorldCat
* VIAF: 143048073
* GEC: 0488904
* GeoNames: 2627140
* GND: 4431389-5
* LCCN: n78070311
* MusicBrainz: ID
* OSM: 56134
* TGN: 1042549

 |
Imaxe do Señor Xesús dos Pasos da Real e Venerable Irmandade do Santísimo Sacramento de Mafra.
O **Señor dos Pasos** (***Senhor Jesus dos Passos***, ***Nosso Senhor dos Passos***, ou ***Senhor Bom Jesus dos Passos*** en portugués), é unha advocación de Xesucristo e unha devoción especial na Igrexa Católica dirixida a El, que recorda o camiño emprendido por Xesucristo desde a súa sentenza de morte no Pretorio ata o seu funeral despois de ser crucificado no Calvario.

A historia desta devoción remóntase á Idade Media, cando os cruzados visitaron os lugares sagrados de Xerusalén, onde Xesús camiñou no camiño do martirio, e logo quixeron reproducir este camiño espiritualmente cando regresaron a Europa en forma de dramas e procesións sagradas, ciclos de meditación, ou establecer capelas especiais nos templos.

No século XVI establecéronse 14 momentos principais desta ruta, aínda que o número variou na historia do catolicismo de sete a 39. Estes puntos principais chámanse estacións de Via Crucis.

É o patrón de Olivenza e moi venerado en Portugal e o Brasil.

Ligazóns externas
-----------------

* Día del Señor de los Pasos "Patrón de Olivenza" Arquivado 28 de decembro de 2019 en Wayback Machine..
**Symbian** é un sistema operativo creado para funcionar nos teléfonos móbiles "multimedia" con soporte para cámaras fotográficas MMS, wireless ou rede sen fíos, e bluetooth entre outras funcións.

Este sistema operativo está predominantemente baseado nun ambiente gráfico sinxelo. Actualmente emprégase na maioría dos recentes modelos de teléfonos móbiles dos grandes fabricantes.

Historia
--------

Symbian é un consorcio de varias empresas, fundado en 1998 e en plena actividade ata o día de hoxe. Actualmente fan parte do consorcio as empresas Nokia, Siemens AG, Samsung, Ericsson, SonyEricsson e Panasonic. As empresas non pertencentes ao consorcio poden licenciar o sistema operativo para empregalo nos seus produtos, xa que ao ser un sistema totalmente modular, permite que cada empresa cree a súa propia interface.

Vantaxes
--------

* É un sistema operativo aberto e de baixo custo (En torno os 3 € por aparello)
* Posúe recursos para xestionar e utilizar pouca batería e memoria
* Permite a instalación de software de terceiros
* Baséase en patróns de comunicación e datos.
* Dispón de mecanismos que aseguran a transferencia e o almacenamento dos datos
* Aproveita ben as áreas do aparello (Memoria RAM, microprocesador, procesador gráfico etc.)

Plataforma para desenvolvemento
-------------------------------

Symbian permite o desenvolvemento de aplicacións en diversas linguaxes de programación:

* Symbian C/C++
* JavaME
* FlashLite
* Perl
* Python
* Ruby
* Lua

Véxase tamén
------------

### Ligazóns externas

* Web oficial

|  |  |
| --- | --- |
| Control de autoridades | 
* Wd: Q483318
* EUFP: 999807034
* NKC: ph382364
* OpenCorporates: 0404621642

 |
**Seán Mac Diarmada**, nado como John MacDermott en Kiltyclogher (Condado de Leitrim) o 28 de febreiro de 1883 e finado na prisión de Kilmainham de Dublín o 12 de maio de 1916, foi un revolucionario irlandés e un dos heroes do Alzamento de Pascua de 1916 que posteriormente foron fusilados. Frecuentemente é chamado Sean MacDermott.

Biografía
---------

Seán Mac Diarmada naceu en Corranmore, cerca de Kiltyclogher, no condado de Leitrim (Irlanda), unha área oprimida. Estudou cos Irmáns Irlandeses e en 1908 trasladouse a Dublín, onde se involucrou en numerosas organizacións culturais e independentistas irlandesas, entre elas o Sinn Féin, a Irmandade Republicana Irlandesa (IRB), e a Conradh na Gaeilge (Liga Gaélica). Foi rapidamente escollido como membro do Consello Supremo da IRB, e máis tarde secretario.

En 1910 foi encargado da redacción do diario radical *Irish Freedom*, que fora fundado por el mesmo con Bulmer Hobson e Denis McCullough. Tamén se converteu nun organizador nacional da IRB, e foi posto baixo a tutela do veterano feniano Tom Clarke, feito que os fixo inseparables. Pouco despois, padeceu poliomielite e viuse obrigado a camiñar cun caxato.

En novembro de 1913, Mac Diarmada foi un dos membros fundadores dos Voluntarios Irlandeses, e continuou a traballar por manter esta organización baixo o control da IRB. En maio de 1915 Mac Diarmada foi arrestado en Tuam (Condado de Galway) pola Defense of the Realm Act por ter feito un discurso contra o alistamento no Exército Británico. Foi liberado en setembro, e uniuse ao Comité Militar Segredo da IRB, que foi o responsable de planear o Alzamento de Pascua.

Alzamento de Pascua
-------------------

Placa adicada a Seán Mac Diarmada en Dublín en irlandés e inglés.
De todos xeitos, Mac Diarmada case non tomou parte na loita durante o Alzamento a causa da súa discapacidade, mais sempre estivo no cuartel dos rebeldes, Oficina Xeral de Correos. Logo da rendición escapou da execución porque estaba ferido e se mesturou entre outros prisioneiros, mais foi recoñecido por Daniel Hoey e xulgado por unha corte marcial, sendo condenado a morte e executado por un pelotón de fusilamento o 12 de maio de 1916 aos 33 anos. En setembro de 1919, Hoey foi morto dun disparo pola Squal de Michael Collins. O oficial británico Lee-Wilson, que o mandara fusilar, foi máis tarde apresado e executado en Cork por orde directa de Michael Collins durante a Guerra de Independencia Irlandesa.

En Dublín hai unha rúa en honor a Seán MacDermott. Tamén ten o seu nome unha estación de ferrocarril en Sligo, así como o estadio Páirc Seán Mac Diarmada da Asociación Atlética Gaélica en Carrick-on-Shannon. A *Torre Sean MacDermott* de Ballymun, demolida no 2005, tamén foi chamada así no seu honor. A súa casa en Kiltyclogher é Monumento Nacional.

|  |  |
| --- | --- |
| Control de autoridades | 
* Wd: Q3320941
* WorldCat
* VIAF: 10981844
* FAST: 1631557
* GND: 13155333X
* ISNI: 0000 0000 3483 7328
* LCCN: n2006001019
* ODNB: 58819
* WikiTree: MacDiarmada-1

 |